На основу члана 18б став 4. Закона о акцизама („Службени гласник РС”, бр. 22/01, 73/01, 80/02, 80/02 – др. закон, 43/03, 72/03, 43/04, 55/04, 135/04, 46/05, 101/05 – др. закон, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14 – др. закон, 142/14, 55/15, 103/15, 108/16, 30/18, 153/20, 53/21, 75/23 и 94/24) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

У Р Е Д Б У

О ИЗМЕНАМА И ДОПУНИ УРЕДБЕ

О УСЛОВИМА, НАЧИНУ И ПОСТУПКУ РЕГИСТРАЦИЈЕ КОРИСНИКА СИСТЕМА Е-АКЦИЗА, САДРЖИНИ И НАЧИНУ ПРЕУЗИМАЊА ПОДАТАКА ИЗ ДРУГИХ РЕГИСТАРА КОЈИ СЕ ВОДЕ КОД НАДЛЕЖНИХ ОРГАНА, КАО И ПОДАТАКА У ВЕЗИ СА АКЦИЗНИМ ПРОИЗВОДИМА, ОБВЕЗНИЦИМА АКЦИЗЕ И УЧЕСНИЦИМА У ПРОМЕТУ, ПОСТУПКУ ЗА УПРАВЉАЊЕ ПОСЛОВНИМ ПРОЦЕСИМА СИСТЕМА Е-АКЦИЗА И РАЗМЕНИ ПОДАТАКА И ИНФОРМАЦИЈА ИЗМЕЂУ КОРИСНИКА СИСТЕМА Е-АКЦИЗЕ У ВЕЗИ СА АКЦИЗНИМ ПРОИЗВОДИМА, ЕВИДЕНТИРАЊУ, ЧУВАЊУ И ОБРАДИ ПОДАТАКА У ВЕЗИ СА КРЕТАЊЕМ АКЦИЗНИХ ПРОИЗВОДА

Члан 1.

У Уредби о условима, начину и поступку регистрације корисника система е-акциза, садржини и начину преузимања података из других регистара који се воде код надлежних органа, као и података у вези са акцизним производима, обвезницима акцизе и учесницима у промету, поступку за управљање пословним процесима система е-акциза и размени података и информација између корисника система е-акцизе у вези са акцизним производима, евидентирању, чувању и обради података у вези са кретањем акцизних производа („Службени гласник РС”, број 78/24), у члану 2. став 1. речи: „53/21 и 75/23” замењују се речима: „53/21, 75/23 и 94/24”.

Члан 2.

У члану 4. став 2. тачка 7) тачка на крају замењује се тачком и запетом.

Додаје се тачка 8), која гласи:

„8) Управа за трезор.”.

Став 3. мења се и гласи:

„Систем е-акциза садржи модуле за управљање захтевима и извештавање у вези са акцизним дозволама и акцизним складиштима, контролним акцизним маркицама и контролним акцизним маркицама са QR кодом за скенирање QR кода на контролној акцизној маркици од стране надлежних органа у поступку инспекцијског надзора и крајњих потрошача цигарета, односно несагоревајућег дувана, као и модуле за управљање захтевима и извештавање у вези са продукционим кодовима за праћење кретања цигарета и несагоревајућег дувана, и то скенирањем продукционог, односно збирног кода на појединачном, односно збирном паковању цигарета и несагоревајућег дувана, као и за поступак очитавања продукционог, односно збирног кода, који спроводи обвезник акцизе, односно други учесник у промету у складу са чланом 18а Закона.”.

Члан 3.

У члану 5. став 2. мења се и гласи:

„Евидентирање информација и података у систему е-акциза, у вези са кретањем цигарета и несагоревајућег дувана, врши се скенирањем QR кода на маркици, односно скенирањем продукционог кода и збирног кода у смислу члана 18а Закона.”.

Члан 4.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-8468/2025

У Београду, 31. јула 2025. године

В Л А Д А

ПРЕДСЕДНИК

проф. др Ђуро Мацут,с.р.